لاہور : مسکوہی وزیراعظم عمران خان ءِ دزگیر کننگ آن پد پنجاب اٹ امن وایمنی نا حالیت آتا مون ءِ توننگ کن نگران پنجاب حکومت نا خواست آ بنجائی وزارت داخلہ مچ آ پنجاب اٹ پاک فوج ءِ تعینات کننگ نا منظوری ءِ تسنے۔ محکمہ داخلہ پنجاب نا رد اٹ پاک فوج ءِ آرٹیکل 245 نا رد اٹ بٹنگ انگانے۔ پاک فوج ضلعی انتظامیہ تون کمک کیک‘ بنجائی وزارت داخلہ پنجاب اٹ فوج انا تعیناتی نانوٹیفکیشن ءِ جاری کرینے۔ محکمہ داخلہ نا رد اٹ پاک فوج انا دَہ کمپنی نا خذمت آتے پنجاب حکومت ءِ تننگانے‘ کارندہ غاتا کچ انا فیصلہ ولدا کننگک۔ پنجاب نا بھلا شار خاص وڑ اٹ لاہور و فیصل آباد اٹ فوج ضلعی انتظامیہ تون کمک کیک۔
(آن لائن)
